ກົມຕະຫຼາດອາຊີ - ປາຊີຟິກ (ກະຊວງອຸດສາຫະກຳ - ການຄ້າ) ໃຫ້ຮູ້ວ່າ ໃນຂອບເຂດບັນດາກອງປະຊຸມຄະນະກຳມະການປະສົມ ຫວຽດນາມ - ສ.ເກົາຫຼີກ່ຽວກັບການຮ່ວມມືພະລັງງານ, ອຸດສາຫະກຳ ແລະ ການຄ້າ ແລະ ກອງປະຊຸມຄັ້ງທີ 4 ຄະນະກຳມະການປະສົມປະຕິບັດສັນຍາການຄ້າເສລີ ລະຫວ່າງ ຫວຽດນາມ - ສ.ເກົາຫຼີ ຢູ່ຮ່າໂນ້ຍ, ທ່ານເຈິ່ນຕວັນແອງ ລັດຖະມົນຕີກະຊວງອຸດສາຫະກຳ ແລະ ການຄ້າ ຫວຽດນາມ ແລະ ທ່ານ ລັດຖະມົນຕີ ກະຊວງການຄ້າ, ອຸດສາຫະກຳ ແລະ ພະລັງງານ ສ.ເກົາຫຼີ ໄດ້ລົງນາມເອກະສານສຳຄັນຫຼາຍສະບັບ, ໃນນັ້ນ, ພິເສດແມ່ນຈົດໝາຍແລກປ່ຽນລະຫວ່າງ ລັດຖະບານ ຫວຽດນາມ ແລະ ລັດຖະບານ ສ.ເກົາຫຼີ ເພື່ອຜັນຂະຫຍາຍເງື່ອນໄຂປະສົມຕົ້ນກຳເນີນຂອງວັດຖຸຕຳແຜ່ນຕັດຫຍິບ ລະຫວ່າງ ຫວຽດາມ ແລະ ສ.ເກົາຫຼີໃນສັນຍາການຄ້າເສລີ ຫວຽດນາມ - EU (EVFTA).
ພາຍຫຼັງສັນຍາ EVFTA ມີຜົນສັກສິດ, ກະຊວງອຸດສາຫະກຳ ການຄ້າ ຫວຽດນາມ ແລະ ກະຊວງການຄ້າ, ອຸດສາຫະກຳ ແລະ ພະລັງງານ ສ.ເກົາຫຼີ ໄດ້ເລີ່ມເຈລະຈາຂໍ້ຕົກລົງລະຫວ່າງສອງຝ່າຍເພື່ອຜັນຂະຫຍາຍເງື່ອນໄຂປະສົບຕົ້ນກຳເນີນຜະລິດຕະພັນຕຳແຜ່ນຕັດຫຍິບໃນຂອບເຂດສັນຍາ EVFTA.
ບຸນຄົງ